*Kivonat a Jászberény Városi Önkormányzat Képviselő-testületének 2018. november 14-én megtartott* ***rendes****,* ***nyílt* *ülésének*** *jegyzőkönyvéből*

***Jászberény Városi Önkormányzat Képviselő-testületének***

***267/2018. (XI. 14.) határozata***

***A jászberényi 3905 hrsz.-ú, kivett udvar megnevezésű, 807 m2 nagyságú ingatlan teljes területének haszonkölcsönbe adásáról szóló 217/2016. (VII. 13.) határozat módosítására***

1. A Jászberény Városi Önkormányzat Képviselő-testülete (továbbiakban: Képviselő- testület) A jászberényi 3905 hrsz.-ú, kivett udvar megnevezésű, 807 m2 nagyságú ingatlan teljes területének haszonkölcsönbe adásáról szóló 217/2016. (VII. 13.) határozatot (továbbiakban: Határozat) az alábbiak szerint módosítja:

„1. A Jászberény Városi Önkormányzat Képviselő-testülete (a továbbiakban: Képviselő-testület) a Magyarország helyi önkormányzatairól szóló 2011. évi CLXXXIX. törvény 107. §-a, továbbá a Jászberény Városi Önkormányzat vagyonáról és a vagyongazdlkodás szabályairól szóló 13/2012. (III. 19.) önkormányzati rendelet 18. § (1) bekezdése alapján hozzájárul a Jászberény Városi Önkormányzat tulajdonát képező jászberényi 3905 hrsz.-ú, kivett udvar megnevezésű, 807 m² nagyságú ingatlan **528 m²**nagyságú részének a **Jászberény,** **Lehel vezér tér 28.** **szám alatti társasház** számára történő térítésmentes használatba – haszonkölcsönbe – adásához 2019. január 1-i időponttól kezdődően – 180 napos felmondási idő kikötése mellett – határozatlan időtartamra szólóan.”

2. A Képviselő-testület a Határozat 2. pontját az alábbiak szerint módosítja:

„2. Az 1. pontban meghatározott terület elkerítéséhez a a településkép védelméről szóló 18/2017. (IX. 14.) önkormányzati rendeletben szabályozott településképi bejelentési eljárás lefolytatása szükséges.”

3. A Határozat módosítással nem érintett részei változatlan tartalommal hatályban maradnak.

4. A Képviselő-testület felhatalmazza Jászberény Város Polgármesterét az 1. és 2. pontban foglaltak szerint módosított szerződés aláírására.

**Határidő:** 2018. december 31.

**Felelős**: Dr. Szabó Tamás polgármester (a módosított szerződés aláírása vonatkozásában)

Lányi László, a PH Városüzemeltetési Iroda vezetője

**Erről:**

1. Társasház képviselője: Darázs Melinda, Jászberény, Holló András utca 2.,
2. Jász-Nagykun-Szolnok Megyei Kormányhivatal – Szolnok,
3. Gazdasági és Tulajdonosi Bizottság tagjai,
4. PH Közgazdasági Iroda – helyben,
5. PH Városüzemeltetési Iroda – helyben,
6. Képviselő-testület valamennyi tagja,
7. Irattár é r t e s ü l.

|  |  |  |
| --- | --- | --- |
| ***Dr. Szabó Tamás sk.*** |  | ***Dr. Gottdiener Lajos sk.*** |
| ***polgármester*** | ***jegyző*** |

*Kivonat hiteléül:*

*Jászberény, 2018. november 15.*

*(Dr. Bessenyei Lilla)*

*irodavezető*